cyanic-selkie/wikianc huggingface dataset:
Tuija Wahlroos
Tuija Wahlroos (s. 16. kesäkuuta 1968 Kajaani) on suomalainen museonjohtaja. Hän on toiminut Gallen-Kallelan museon johtajana vuodesta 2005.
Wahlroos on valmistunut vuonna 1996 Helsingin yliopistosta filosofian maisteriksi pääaineenaan taidehistoria. Sen jälkeen hän on työskennellyt Gallen-Kallelan museossa eri tehtävissä, ensin näyttely- ja projektipäällikkönä 1995–1997, sitten vs. museonjohtajana 1997–1998, näyttelypäällikkönä 1998–2003 ja jälleen vs. museonjohtajana 2003–2005, jonka jälkeen hänet nimitettiin museonjohtajaksi hänen edeltäjänsä Kerttu Karvonen-Kannaksen siirryttyä osa-aikaeläkkeelle.
Wahlroos on työssään laatinut lukuisia näyttelyluetteloita, muun muassa 22 hetkeä Afrikan taivaan alla: Tero Laaksonen Tarvaspään vieraana ja Yhteinen maa: pohjoisten kansojen nykytaide ja taidekäsityö. Hän on kirjoittanut Tarvaspää-museosta esittelyn Tarvaspää: Akseli Gallen-Kallelan ateljeelinna sekä ollut kirjoittamassa teosta ''Ota sielusi täyteen! tutkimuksellisia polkuja Akseli Gallen-Kallelan taiteeseen''.
Hubert’s Lemonade
Hubert's Lemonade on yhdysvaltalainen virvoitusjuoma, jota on valmistettu vuodesta 1935 lähtien. Juomat sisältävät kaloreita 70 grammaa, hiilihydraatteja 18 grammaa ja sokeria 15 grammaa. Niiden valmistamiseen on käytetty Kaliforniassa kasvatettuja sitruunoita.
Juomat
Hurbert's Lemonadea on tällä hetkellä saatavilla seuraavanlaisina vaihtoehtoina.
Lemonade
Organic
Half & Half
Debut
Debut on ennen The Sugarcubes -yhtyeessä laulaneen islantilaisen Björkin ensimmäinen soololevy, joka julkaistiin vuonna 1993. Levy ylsi Billboardin listalla sijalle 61. ja on myynyt Yhdysvalloissa platinaa. Nimestään huolimatta se ei ole laulajan varsinainen debyyttialbumi – tämä kunnia kuuluu Björkin 11-vuotiaana vuonna 1977 levyttämälle albumille. Debutia voidaan pitää Björkin läpimurtoalbumina Islannin ulkopuolella.
Debut nousi kärkeen brittiläisten ja suomalaisten rock-kriitikoiden listatessa vuoden 1993 parhaita albumeja.
Sucker punch
Sucker punch tai suckerpunch voi tarkoittaa ainakin seuraavia:
Amerikanpöllönen
Amerikanpöllönen (Megascops guatemalae, aiemmin Otus guatemalae) on pöllöihin kuuluva lintu. Sitä tavataan Belizessä, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Perussa ja Venezuelassa.
Lajin elinpiiriä ovat subtrooppiset ja trooppiset kuivat metsät ja subtrooppiset ja trooppiset alavat ja ylänkömetsät.
Amerikanpöllönen on kooltaan 20–23 cm, ja sillä on jaloissa höyhenys. Sen väritys voi olla harmaanruskea tai punaruskea. Pyrstö on suhteellisen pitkä pöllön pyrstöksi, ja siinä on alapuolella selvästi näkyviä pitkittäisiä raitoja ja joitakin poikittaisraitoja. Naamaa ympäröi tumma höyhenreunus, ja sillä on melko lyhyet korvatupsut. Silmät ovat keltaiset ja nokka oliivinvihreä.
Podsoli
pienoiskuva|220px|Podsolimaannos, A1 (ylälaita, vasemmalla) - C pienoiskuva|300px|Esimerkki podsolimaannoksesta. Podsoli on havumetsävyöhykkeessä yleinen maannos, jossa on karike, humus, uuttumiskerros, rikastumiskerros ja pohjamaa. Podsoli on niukkaravinteista melko runsaiden sateiden takia. Sade valuttaa ravinteita alemmas ja jättää kasvua haittaavia aineita pintaan. Uusia ravinteita syntyy lahoamisen tuloksena melko hitaasti. Metsän kasvillisuus ja ilmasto vaikuttavat maannoksen rakenteeseen.
Maannos alkaa muodostua metsän pohjalle puista pudonneista neulasista ja kasvijätteistä. Tämä kerros on varsin ohut ja nimeltään karikekerros (0-horisontti). Varsinaisessa podsolissa on selvästi toisistaan erottuvia vyöhykkeitä. Karikkeen alla on vähäravinteinen, hapan ja hitaasti lahoava humuskerros, kangashumuskerros (A1-horisontti). Lahoamisen hitaus johtuu ilmanalan viileydestä. Humusta (kangasturvetta, kunttaa) hajottavat sienirihmastot. Sen alla on lahoamisjätteitä sisältävä vaaleanharmaa-tuhkanharmaa huuhtoutumiskerros (uute- eli valkomaa, A2-horisontti). Se on kehitynyt kun sadevesi on huuhtonut ravinteita alemmas.
Podsolissa syvemmällä maassa on rikastumiskerros (B-horisontti), joka toisinaan on iskostunut anturamaaksi ja sisältää humusaineiden sekä rauta- ja alumiinihydroksidien saostumia. Rautapodsolimaannoksen B-horisontti on ruosteenvärinen, humuspodsolimaannoksen miltei musta. Vielä syvemmällä on muuttumaton pohjamaa (C-horisontti).
Maannokseen ei aina lueta maaperän alempia osia, jossa ovat muun muassa pohjavesi ja peruskallio, vaikka niiden laatu voikin vaikuttaa maannoksen sisältämiin ravinteisiin.
Eräs tapa kuvata podsolin rakenne:
Einari Vuori
Einari Vuori (15. syyskuuta 1921 Hollola – 20. tammikuuta 2010 Lahti) oli suomalainen palomies ja kirjailija. Hän käytti kirjailijanimeä Mauri Vuori ja kirjoitti myös pakinoita nimimerkillä Matias.
Lahden Möysänmäestä kotoisin ollut Vuori kävi kansakoulun ja opiskeli myöhemmin kirjoittamista työväenopiston kursseilla. Hän työskenteli sahalla viilaajana ja palomiehenä vuosina 1946–1976.
Vuori kirjoitti pakinoita Salpaus-Häme-lehteen 1969–1971 nimimerkillä Matias. Hän kirjoitti myös teatteriarvosteluja Kansan Uutisiin ja hän oli Lahden teatterilautakunnan jäsenenä yli 30 vuotta.
Vuori palkittiin Työväenopistojen liiton kirjoituskilpailussa ja hänelle myönnettiin 1985 Kalevala-juhlavuosi-mitali sekä Suomen Valkoisen ruusun mitali.
Taposiris
Taposiris (, myös Taposeiris,, tai Tafosiris, , ; ”Osiriksen hauta”) voi viitata seuraaviin paikkoihin muinaisessa Egyptissä:
Andamaanienpöllönen
Sen elinpiiriä ovat subtrooppiset ja trooppiset alavat metsät sekä maaseudun puutarhat ja kaupunkialueet.
Verneri Taurama
Verneri Taurama (s. 26. heinäkuuta 2001 Virolahti) on suomalainen pesäpalloilija. Taurama edusti kaudella 2020 ykköspesisseura Haminan Palloilijoita sekä Hyvinkään Tahkoa Poikien superpesiksessä. Tauraman sopimus Haminan kanssa loppui kauden 2020 päätyttyä.
Taurama pelasi kaudella 2018 kaksi superpesisottelua ja toi niissä yhden juoksun ja kirjautti neljä kärkilyöntiä. Kaudella 2018 hän oli saavuttamassa B-poikien SM-hopeaa Kouvolan Pallonlyöjien joukkueessa. Kaudella 2019 Taurama pelasi Jokioisten Koetuksen suomensarja-joukkueessa 13 ottelua, tuoden niissä 23 juoksua ja kirjauttaen 1 lyödyn kunnarin. Kaudella 2020 Taurama pelasi Miesten Ykköspesistä yhden runkosarjaottelun verran, ja kirjautti itselleen 1 tuodun juoksun ja 2 onnistunutta kärkilyöntiä 3 yrityksestä.
Taurama oli voittamassa myös kaudella 2020 Poikien Superpesiksen SM-pronssia Hyvinkään Tahkon paidassa. Taurama pelasi menneellä kaudella Hyvinkään paidassa kaikki pelit joukkueen kärkietenijänä, lukuun ottamatta yhtä ottelua. Taurama kirjautti Poikien Superpesiksen runkosarjassa 8 otteluun itselleen 1 lyödyn kunnarin, 14 tuotua juoksua ja yhteensä 34 kärkilyöntiä. Poikien Superpesiksen pudotuspeleissä kirjautti Taurama itselleen 7 tuotua juoksua, sekä 23 kärkilyöntiä.
Gunnar Jarring
pienoiskuva|Gunnar Jarring vuonna 1933. Gunnar Jarring (12. lokakuuta 1907 Brunnby, Skåne – 29. toukokuuta 2002) oli ruotsalainen diplomaatti.
Jarring opiskeli Lundin yliopistossa ja valmistui vuonna 1933. Hänen väitöskirjansa oli Studien zu einer osttürkischen Lautlehre. Sen jälkeen kun hän opetti turkkilaisia kieliä yliopistossa 1930-luvulla.
Jarring oli töissä Ruotsin ulkoministeriössä ja vuodesta 1940 Ruotsin suurlähetystössä Ankarassa. Myöhemmin hän oli töissä Teheranissa, Bagdadissa ja Addis Abebassa. Hänet lähetettiin Intiaan vuonna 1948. Hän toimi Ruotsin lähetystöissä kaikkiaan yli 50 vuoden ajan.
Intian-kauden jälkeen Jarring toimi Ruotsin suurlähettiläänä YK:ssa vuosina 1956–1958, kaksi viimeistä vuotta Ruotsi oli turvallisuusneuvoston jäsen. Jarring toimi myös Ruotsin Yhdysvaltain suurlähettiläänä vuosina 1958–1964 ja Neuvostoliiton suurlähettiläänä vuosina 1964–1967. Kuuden päivän sodan jälkeen vuonna 1967 Jarring nimitettiin YK:n pääsihteerin erikoislähettilääksi Kuuden päivän sodan jälkipyykin selvitysryhmään. Jarring yritti tuloksetta estää Jom Kippur -sotaa vuonna 1973.
Hesperides
Hesperides voi viitata seuraaviin:
Erkki Huurtamo
Erkki Kalervo Huurtamo (vuoteen 1935 Höydén) (11. helmikuuta 1917 Hollola – 2. huhtikuuta 1999 Helsinki) oli suomalainen ministeri, kokoomuksen kansanedustaja vuosina 1962–1975, Kymen läänin maaherra vuosina 1975–1984 sekä valitsijamies vuoden 1968 presidentinvaalissa. Värikkäänä persoonana tunnettu Huurtamo oli 1960- ja 1970-luvuilla yksi niistä harvoista kokoomuslaisista poliitikoista, joilla oli hyvät suhteet presidentti Urho Kekkoseen.
Huurtamo valmistui ylioppilaaksi vuonna 1936 ja suoritti ylemmän oikeustutkinnon 1944. Hän toimi asianajajana Lahdessa vuodesta 1944 ja sai varatuomarin arvon 1946, jolloin hän myös perusti oman asianajotoimiston. Huurtamo oli lisäksi Lahden kaupunginvaltuuston ja -hallituksen jäsen. Sotilasarvoltaan hän oli reservin kapteeni.
Saturn L-Series
Saturn L-Series on sarja mid-size-luokan henkilöauto, jota General Motors valmisti vuosina 1999–2004. Sitä valmistettiin Wilmingtonissa, Delawaren osavaltiossa Yhdysvalloissa.
Famitsū
Famitsū on japanilainen Enterbrainin kustantama videopelilehti, josta julkaistaan viittä eri versiota: Shūkan Famitsū (Weekly Famitsū), Famitsū PS2, Famitsū Xbox, Famitsū DS, Cube and Advance, ja Famitsū Wave DVD.
Shūkan Famitsū
Shūkan Famitsū on tunnustettu Japanin arvostetuimmaksi videopelilehdeksi. Lehti koostuu videopeliarvosteluista ja -uutisista, ja se julkaistiin ensimmäisen kerran vuonna. Sen alkuperäinen nimi oli Famicom tsūshin ; Famicom Nintendon Family Computer -konsolin (Euroopassa ja Pohjois-Amerikassa Nintendo Entertainment System) ja uutista tarkoittavan tsūshin-sanan mukaan. Lehti ilmestyy perjantaisin. Numerokohtainen levikki on noin 800 000 kappaletta.
Arvostelu
Famitsū on tunnettu vaativista peliarvosteluistaan. Pelit arvostellaan neljän arvioijan paneelissa, jossa jokainen antaa pisteet väliltä 1–10 arvosanan 10 ollessa paras. Annetut pisteet lasketaan yhteen, jolloin saadaan kokonaispistemäärä. Täysiä pisteitä on hankalaa saada, vaikka viime vuosien kokonaispistemäärien keskiarvot ovatkin nousseet.
Täydelliset tulokset
Täydet 40 pistettä saaneet pelit ovat arvostelujärjestyksessä.
39 pistettä saaneisiin peleihin lukeutuvat:
Lukijoiden kaikkien aikojen TOP 100 (2010) (Koko lista)
Hertz
Hertz voi tarkoittaa:
Palestiinan kansainvälinen asema
right|thumb|500px| Palestiinan kansainvälinen asema on kiistanalainen. Yhdistyneiden kansakuntien 193 jäsenvaltiosta Palestiinan on toistaiseksi tunnustanut 138 maata.
Norsunluurannikon ralli 1982
pienoiskuva|Opel Ascona 400. Norsunluurannikon ralli 1982 (viralliselta nimeltään 14. Marlboro Rallye Côte d'Ivoire) oli rallin maailmanmestaruussarjan kilpailu kaudella 1982. Kilpailu järjestettiin 27. lokakuuta –1. marraskuuta 1982 Abidjanissa. Kilpailu oli kauden toiseksi viimeinen. Kilpailu ajettiin avoimilla tieosuuksilla, joilla oli 54 aikatarkastuspistettä. Reitin kokonaispituus oli.
Michèle Mouton kilpaili mestaruudesta ja oli yli tunnin johtoasemassa kun hänen Audiinsa vaihdettiin vaihdelaatikko. Auto ei ollut samanlainen ajaa kuin ennen vaihtoa ja tekniikkaongelmien johdosta hän ajoi ulos ja joutui keskeyttämään. Tämä seurauksena kuljettajien maailmanmestaruus meni Röhrlille ja Mouton jäi toiseksi mestaruustaistelussa.
Norsunluurannikon rallista sai kaudella 1982 vain kuljettajien pisteitä eikä valmistajien pisteitä. Kilpailuun lähti 51 autokuntaa, joista kuusi pääsi maaliin.
Gwydion
pienoiskuva|E. Wallcousins: Gwydion lyö [[Pryderi|Pryderin kaksintaistelussa.]] Gwydion on walesilaisessa Mabinogion-tarusikermässä jumalatar Dônin poika, velho, taikuuden ja runouden mestari sekä varsin arveluttava hahmo. Gwydion auttoi veljeään Gilfaethwyä raiskaamaan heidän enonsa kuningas Mathin palvelustytön. Rangaistuksena tästä Gwydion joutui elämään vuoroin uroshirvenä, emakkona ja sutena. Myöhemmin hän toimi sisarenpoikansa Lleu Llaw Gyffesin ovelana kasvatti-isänä ja suojelijana. Lleu oli Gwydionin sisaren Arianrhodin ei-toivottu lapsi, joka oli syntynyt, kun hänen neitsyyttään testattiin.
Tabiteuea
Tabiteuea on yhteisnimitys kahdelle Tyynellämerellä Gilbertsaarilla sijaitsevalle saarelle, Pohjois- ja Etelä-Tabiteuealle. Molemmat kuuluvat Kiribatille ja sijaitsevat Tarawasta etelään. Pohjois-Tabiteuean pinta-ala on 26 neliökilometriä ja asukasluku oli noin 3 955 vuonna 2015. Etelä-Tabiteuean pinta-ala on 12 neliökilometriä ja asukasluku oli 1 306 vuonna 2015. Sana "Tabiteuea" on kiribatin kieltä ja tarkoittaa "maata, jossa ei ole päällikköjä".
Löytty (Virrat)
Löytty on Pirkanmaalla Virroilla keskustaajaman kylän lähellä sijaitseva järvi.
Maantietoa
Järven pinta-ala on 11,6 hehtaaria, se on 1,0 kilometriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 2,4 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Järven vedenpinnan korkeus on 140,8 metriä mpy.
Yli-Kartano
Yli-Kartano on yksi Hollolan Salpakankaan ensimmäisistä asuinalueista sekä Salpakankaan ensimmäinen ostoskeskusalue Lahden kaupungin rajalla. Alueelle rakennettiin vuosina 1965–1966 korkeita kerrostaloja ja ostoskeskus, jossa oli muun muassa Siwa-päivittäistavarakauppa. Kauppa lopetettiin 6.4.2017.
Yli-Kartano kuuluu Kartanon alueeseen, josta on syntynyt myös Hedelmätarhan kaupunginosa. Yli-Kartano on se osa Kartanoa, joka on Kartanon tapaan valtatie 12:n eteläpuolella, mutta Yli-Kartano sijaitsee seututie 296:n itäpuolella Lahden kaupungin rajalla. Kansan keskuudessa mäkeä kutsutaan nimellä Känkälänmäki. Sijainnin puolesta moni ei tiedä Hollolan Salpakankaan ensimmäisen ostoskeskusalueen olemassaolosta. 'Alkuperäiset' 3-kerroksen punatiilitalot ovat n. 1965 vuodelta. 6 kerroksen talot ovat valmistuneet 1966.
The Flesh Prevails
The Flesh Prevails on yhdysvaltalaisen metalliyhtye Fallujahin toinen studioalbumi. Se julkaistiin 22. heinäkuuta 2014 levymerkillä Unique Leader Records.
Telemachus antarcticus
Telemachus antarcticus on triaskautisista fossiileista tunnettu esihistoriallinen siemenkasvilaji. Yleisesti havupuuna pidetty kasvi oli eteläisen Gondwanamantereen eteläosien kesävihanta puu yli 200 miljoonaa vuotta sitten. Laji on kuvattu Etelämantereelta löydettyjen fossiilisten jäänteiden perusteella.
Euro NCAP
right Euro NCAP (European New Car Assessment Programme) on vuonna 1997 aloitettu uusien autojen turvallisuutta arvioiva ohjelma. Sitä tukevat useiden Euroopan maiden viranomaiset, autoilujärjestöt, kuluttajajärjestöt ja vakuutusyhtiöt, ja se koskee Euroopassa myytäviä autoja, ei samalla nimellä muualla myytäviä malleja. . Myös Euroopan komissio tukee hanketta.
Telemachus antarcticus
Kuvaus
Telemachus antarcticus on ollut kesävihanta puu. Se eroaa muista suvun Telemachus lajeista enintään neljä senttimetriä pitkien käpyjensä ja niiden lyhyiden ehytlaitaisten peitinsuomujen puolesta.
Euro NCAP
Uudet automallit ovat muun muassa Euro NCAP:n ansiosta muuttuneet huomattavasti aiempaa turvallisemmaksi.
Telemachus antarcticus
Kuvaus
Puun lajituntomerkkinä käytetyt emikukinnot eli kävyt olivat munanmuotoisia ja enimmillään noin neljä senttimetriä pitkiä sekä 1,5–1,8 senttimetriä leveitä. Käpy koostui 100–120 rangan ympärille kierteisesti asettuneesta emilehden ja peitinsuomun parista, jotka olivat yhdiskasvuisia noin kaksi kolmannesta pituudestaan. Viisiliuskainen puutunut emilehti eli emisuomu kasvoi noin neljä millimetriä pitkäksi ja ehytlaitainen tukilehti eli peitinsuomu noin kolme millimetriä pitkäksi.
Euro NCAP
Euro NCAP julkaisee turvallisuusraportteja uusista autoista, ja antaa tähtiä autojen turvallisuudelle sen mukaan, miten ne ovat menestyneet erilaisissa kolaritesteissä, kuten etu-, sivu- ja jalankulkijatörmäyksissä. Viisiasteikkoinen tähtiluokitus kuvastaa sitä miten auto on suoriutunut testistä ja millaisia auton turvavarusteet ovat.
Anhaltin vapaavaltio
Anhaltin vapaavaltio oli Saksan osavaltio vuosina 1918–1945. Se muodostettiin, kun Anhaltin viimeinen herttua Joachim Ernst erosi virastaan 12. marraskuuta 1918 ja Anhaltin herttuakunta lakkasi olemasta. Osavaltio oli olemassa Weimarin tasavallan aikana. Natsi-Saksan aikana Anhaltin vapaavaltio käytännössä lakkautettiin ja alue liitettiin osaksi Magdeburg-Anhaltin aluetta.
Telemachus antarcticus
Luokittelu
Telemachus antarcticus on siemenkasveihin kuuluva kasvilaji. Sen suku Telemachus on yleensä luokiteltu varhaisina havupuina pidettyyn lahkoon Voltziales, mutta tarkemmista sukulaisuussuhteista muihin lahkon edustajiin on esitetty useita eriäviä näkemyksiä.
Anhaltin vapaavaltio
Toisen maailmansodan jälkeen kun Saksa jaettiin liittoutuneiden miehitysvyöhykkeisiin, Anhaltin alue liitettiin neuvostoliittolaisten hallinnoimaan Saksi-Anhaltin alueeseen. Myöhemmin Saksi-Anhaltin alue tuli osaksi Itä-Saksaa, mutta osavaltio perustettiin uudelleen Itä- ja Länsi-Saksan yhdistyessä vuonna 1990.
Telemachus antarcticus
Levinneisyys
Lajin tuntomerkkinä toimivien käpyjen fossiilisia jäänteitä on löydetty Etelämantereelta yli 200 miljoonaa vuotta vanhoista triaskautisista kerrostumista. Lajin tyyppinäyte on peräisin Transarktisilla vuorilla sijaitsevilta Allan Hills -vuorilta Etelämantereen Victorianmaassa.
Karjalan kunnailla (televisiosarja)
Karjalan kunnailla on suomalainen draamasarja, jota esitti Yle TV2 vuosina 2007–2012. Sarjan ensimmäinen jakso esitettiin 21. marraskuuta 2007. Tapahtumat sijoittuvat fiktiiviseen Miikkulan kylään. Sarjaa kuvattiin kolme tuotantokautta eli yhteensä 36 jaksoa. Viimeinen jakso esitettiin helmikuussa 2012.
Sarjan kuvauksia varten rakennettiin studiokylä, joka sijaitsee Kontiolahden Kontioniemessä. Studiokylä avattiin yleisölle 2009, ja se olikin suosittu nähtävyys niin kauan kuin sarjaa esitettiin.
Etšmiadzinin katedraali
thumb|Yksityiskohta: Kattokupolin koristelua. Etšmiadzinin katedraali sijaitsee Armenian lounaisosassa Vagharšapatin eli Etšmiadzinin kaupungissa, joka on maan kirkollinen keskus.
Pyhän Gregorios Valontuojan vuosina 301–303 paikalle rakennuttama basilika oli tiettävästi maailman kolmanneksi vanhin kristillinen kirkko. Se rakentaminen aloitettiin samaan aikaan kun Armenian kuningaskunnasta tuli maailman ensimmäinen kristinuskon valtionuskonnokseen ottanut maa.
Alkuperäinen basilika korvattiin ristikirkolla vuonna 480. Nykyisen muotonsa katedraali sai vuonna 618, jolloin puurakenteinen kupoli korvattiin kivirakenteisella. Kirkon seinämaalaukset ovat peräisin 1700-luvun alkupuoliskolta. Etšmiadzinin katedraali muodostaa yhdessä kahden lähistöllä olevan kirkon sekä muutaman kilometrin päässä sijaitsevan Zvartnotsin katedraalin raunioiden kanssa kokonaisuuden, joka on kuulunut vuodesta 2000 lähtien Unescon Maailmanperintöluetteloon.
Arjun Appadurai
Arjun Appadurai (s. 1949 Bombay, Intia) on intialais-yhdysvaltalainen antropologi, joka on toiminut median, kulttuurin ja viestinnän professorina New Yorkin yliopistossa vuoden 2009 alusta lähtien. Hänet tunnetaan etenkin globalisaation tutkijana.
Appadurai valmistui kandidaatiksi Brandeisin yliopistossa ja valmistui maisteriksi ja väitteli tohtoriksi Chicagon yliopistossa. Ennen siirtymistään New Yorkiin hän toimi professorina myös Pennsylvanian yliopistossa, Chicagon yliopistossa, Yalen yliopistossa ja The New School -yliopistossa.
Carol Kane
pienoiskuva|Carol Kane ja Gene Wilder vuonna 1977 Carolyn Laurie Kane (s. 18. kesäkuuta 1952 Cleveland) on yhdysvaltalainen näyttelijä.
Nuoruus
Kane syntyi Clevelandissa, Ohiossa juutalaiseen perheeseen. Kanen äiti Joy on ammatiltaan jazzlaulaja, opettaja, tanssija ja pianisti, ja hänen isänsä Michael Kane on arkkitehti. Vuonna 1964 Carolynin vanhemmat erosivat hänen ollessaan kaksitoista vuotta vanha.
Ura
Kanen ensimmäinen rooli oli teatterissa vuonna 1966 näytelmässä The Prime of Miss Jean Brodie. Kanen ensimmäisiä rooleja elokuvissa on Jack Nicholsonin tähdittämässä Saattokeikka-elokuvassa vuonna 1973, jossa hän esiintyi ilotyttönä. Hänet tunnetaan ehkä parhaiten Jill Johnsonin roolista vuonna 1979 valmistuneessa kauhuelokuvassa Kun tuntematon soittaa....
Muita elokuvia, joissa Carol on näytellyt, ovat muun muassa Woody Allenin ohjaama Annie Hall sekä Addams Family II, jossa Kane esitti hirviöperheen isoäitiä. Vuosina 1981–1983 Kane näytteli Taxi-televisiosarjassa. Vuonna 1994 hän vieraili Seinfeld-sarjassa.
Palkinnot
Kane on ollut kerran ehdolla Oscar-palkinnon saajaksi vuonna 1976 elokuvasta Hester Street. Emmy-palkinnon hän on voittanut kahdesti Taxista vuonna 1982 ja 1983. Samaisen palkinnon saajaksi hän oli ehdolla vuonna 1996 Chicagon lääkärit -draamasarjasta. AFi-palkinnon saajaksi hän oli ehdolla vuonna 1982 elokuvasta Norman Loves Rose.
Eomanis
Eomanis on sukupuuttoon kuollut muurahaiskäpyjen suku. Nimi viittaa siihen, että se ilmestyi kauan ennen sukua Manis, johon kaikki nykyiset muurahaiskävyt kuuluvat. Eomanis oli varhaisin tunnettu muurahaiskarhu jolla oli suomut, vaikkakin vaikuttaa siltä, että ne peittivät vain sen ruumista, eivätkä häntää tai jalkoja kuten nykyisillä muodoilla. Nykyisten muurahaiskäpyjen tapaan, myös Eomaniksella saattoi olla keratiinista koostuvat suomut, jotka olivat vastasyntyneillä yksilöillä pehmeät, kovettuen eläimen aikuistuessa. Vaikka muurahaiskäpyjä pidetään nykyään muurahaisten syöntiin erikoistuneina hyönteissyöjinä, Eomaniksen vatsasta löytyneiden jäänteiden joukossa oli myös kasveja. Tämä löytö osoittaa että muurahaiskäpyjen esi-isä oli jyrkempi kasvinsyöjä, erikoistuen ajan myötä, kenties syöden suuria määriä hyönteisiä kun ne söivät tietyillä kasveilla. thumb|left|Fossiili Toinen muurahaisia syönyt eläin Messelin öljykivilouhoksilta Saksasta on Eurotamandua,‭ joka alun perin kuvattiin muuraihaissyövänä vajaahampaisena,‭ ‬on nykyään uskottaan olevan muurahaiskäpy tai muurahaiskäpymäinen Eomaniksen sukulainen.‭ ‬Tarkastelut Eomaniksesta ja Eurotamanduasta ovat viime aikoina käyneet vielä pidemmälle, viitaten siihen että nämä kaksi sukua ovat tosiasiassa yksi ja sama eläin, Eurotamanduan olleen Eomaniksen täysikasvuinen muoto.‭ Jos asia varmistuu,‭ ‬Eurotamanduasta tulisi Eomaniksen synonyymi, sillä Gerhard Storch nimesi sen noin kolme vuotta Eomaniksen jälkeen.
Telemachus elongatus
Telemachus elongatus on triaskautisista fossiileista tunnettu esihistoriallinen siemenkasvilaji. Yleisesti havupuuna pidetty kasvi oli eteläisen Gondwanamantereen eteläosien kesävihanta puu yli 200 miljoonaa vuotta sitten. Laji on kuvattu Etelä-Afrikasta löydettyjen fossiilisten jäänteiden perusteella.
Kuvaus
Telemachus elongatus on ollut kesävihanta puu. Se eroaa muista suvun Telemachus lajeista noin viisi senttimetriä pitkien käpyjensä ja niiden erittäin pitkien peitinsuomujen puolesta.
Luokittelu
Telemachus elongatus on siemenkasveihin kuuluva kasvilaji. Sen suku Telemachus on yleensä luokiteltu varhaisina havupuina pidettyyn lahkoon Voltziales, mutta tarkemmista sukulaisuussuhteista muihin lahkon edustajiin on esitetty useita eriäviä näkemyksiä.
Levinneisyys
Lajin tuntomerkkinä toimivien käpyjen fossiilisia jäänteitä on löydetty Afrikasta Etelä-Afrikasta, Etelä-Amerikasta Argentiinasta sekä Etelämantereelta yli 200 miljoonaa vuotta vanhoista triaskautisista kerrostumista. Tuohon aikaan maa-alueet olivat osa Pangean jättiläismantereen eteläosan muodostanutta Gondwanamannerta.
Iso Kotajärvi (Virrat)
Iso Kotajärvi, joka kirjoitetaan myös Iso-Kotajärvi , on Pirkanmaalla Virroilla Jähdyspohjan kylän lähellä sijaitseva järvi.
Maantietoa
Järven pinta-ala on 4,2 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Järven vedenpinnan korkeus on 136,4 metriä mpy.
RYL
RYL eli rakennustöiden yleiset laatuvaatimukset on sarja julkaisuja, joissa määritetään Suomessa toteutettavia kriteerejä rakennustarvikkeille, rakennustyölle ja valmiille rakennusosalle. RYL:n kustantaa Rakennustieto Oy. Julkaisut on eroteltu tuoteosan mukaisesti: MaaRYL, RunkoRYL, SisäRYL, MaalausRYL ja InfraRYL. Nykyiset versiot ovat MaaRYL 2010, RunkoRYL 2010, MaalausRYL 2012, SisäRYL 2013, TalotekniikkaRYL 2002, KiinteistöRYL 2009 ja InfraRYL 2006/2010.
RYL:n laadinnassa ovat olleet mukana rakennusalan keskeiset toimijaosapuolet. RYL ei ole virallinen määräys, mutta rakennuttajan ja urakoitsijan välisissä sopimuksissa RYL on yleisesti sovittu sitovaksi laatumäärittelyksi. Kun suunnitelmissa viitataan RYLlin, ei kaikkia yksityiskohtia tarvitse esittää suunnitelmissa. Myös rakennustyön tapa ja lopputuloksen laatu saadaan standardoitua eri työkohteissa. RYLlin määräykset määrittävät myös niin sanotun hyvän rakennustavan minimin.
Juridisesti RYL:n yläpuolelle sijoittuvat lait, asetukset ja viranomaismääräykset, esimerkiksi Suomen Rakentamismääräyskokoelman RakMk määräykset. Myös varsinaiset suunnitelmat nousevat RYL:n yläpuolelle; mikäli jokin asia on esitetty molemmissa, noudatetaan pääsääntöisesti suunnitelmia, vaikka RYLlistä löytyisikin määritys ko. asialle.
Oleellista RYL-järjestelmässä on rakennusalalle yhteisesti sovittu nimikkeistö, jonka avulla rakennushanke voidaan osittaa.
Madness
thumb|Madness vuonna 2005. Madness on englantilainen ska-yhtye, joka oli erityisen suosittu 1980-luvulla. Sen perustivat Lontoossa vuonna 1976 Mike Barson, Chris Foreman ja Lee Thompson nimellä The North London Invaders. Vuonna 1978 yhtyeeseen liittyivät keulahahmo, laulusolisti Graham "Suggs" McPherson sekä  Mark Bedford ja Daniel Woodgate. Sittemmin yhtye muutti nimensä Madnessiksi Prince Busterin samannimisen kappaleen mukaan.
Messerschmitt Me 210
thumb|Messerschmitt Me 210. thumb|Me 210:een lastataan pommeja. thumb|Koneen kauko-ohjattava taakse osoittava puolustuskonekivääri. Messerschmitt Me 210 oli saksalainen kaksimoottorinen raskas hävittäjälentokone, joka oli Saksan ja Unkarin ilmavoimien käytössä toisen maailmansodan aikana. Kone suunniteltiin Messerschmitt Bf 110:n korvaajaksi, ja se lensi ensilentonsa vuonna 1939.
Paperilla koneen suoritusarvot näyttivät niin hyviltä, että kone määrättiin tuotantoon suoraan suunnittelupöydältä. Se osoittautui suureksi virheeksi, sillä koneella oli hyvin pahoja vakausongelmia, jotka tekivät siitä melkein lentokelvottoman.
Koneesta jatkokehitettiin myöhemmin Me 410, jossa suurin osa vakausongelmista oli saatu ratkaistua.
Lasse Rantanen
Lasse Rantanen (s. 1966) on suomalainen graafinen suunnittelija ja kuvittaja, joka tunnetaan etenkin näyttävistä kuvituksistaan Helsingin Sanomissa. Grafia nimesi hänet Vuoden graafikoksi 2005.
Rantanen on toiminut Art Directorina Helsingin Sanomien Kuukausiliitteessä, Suomen Kuvalehdessä ja Urheilulehdessä. Hän on kouluttanut lehdentekijöitä Suomessa ja ulkomailla ja osallistunut monien lehtien kehitysprojekteihin. Vuonna 2007 Rantanen kirjoitti ensimmäisen suomalaisen aikakauslehden visuaalisesta suunnittelua koskevan oppaan Mistä on hyvät lehdet tehty. Vuonna 2013 hän julkaisi yhdessä Veripalvelussa työskennelleen vaimonsa Leena Valmun kanssa ensimmäisen lasten tietokirjansa verisolupoika Filiuksesta.
Rantanen jakaa työtilan Vesa Lehtimäen, Ville Tietäväisen ja Mikko Pelttarin kanssa Helsingin Kallion Alppikadulla. Rantanen kuuluu viiden graafikon ryhmään, jolla on yhteinen Linjamiehet-portfolio.
Vuonna 2012 Rantanen palkittiin kultamitalilla pohjoismaisessa sanomalehtikilpailussa (SNDS, Best of Scandinavian News Designin) Helsingin Sanomien artikkeliin Kriisi vailla loppua vuonna 2011 tekemästään kuvituksesta. Rantanen on palkittu myös Vuoden huiput -kilpailussa, jonka ylituomarina hän toimi vuonna 2012.
Suomen Partiopoikajärjestö
Vaikka toiminta siirtyi vuonna 1972 Suomen Partiolaisiin, jäi yhdistys vielä elämään ja hallinnoimaan opusta. Yhdistys lopetettiin vasta vuonna 2005, vaikka käytännössä sillä ei ollut toimintaa 70-luvun jälkeen.
Suomen Partiopoikajärjestön (SPJ) perustajaliitot vuonna 1941 olivat: Vuonna 1946 liittoja tuli yksi lisää, kun perustettiin Pelastusarmeijan Partioliitto – Färlsningdarmes Scoutförbund (PPL). 1954 Siniset Partiopojat ja Suomalainen Partiopoikaliitto yhdistyivät ja syntyi liitto nimeltään Suomalaiset Partiopojat (SPP). Vuonna 1955 Pelastusarmeijan Partioliitto liittyi Suomen Vapaan Partioryhmän Poikajaostoon, joka muutti nimensä vuonna 1957 Suomen Vapaan Partioryhmän Poikaliitoksi (SVPP). Tällöin järjestön sisällä oli enää kolme liittoa: SPP, FSSF ja SVPP Vuonna 1959 Suomalaiset Partiopojat ja Suomen Vapaan Partioryhmän Poikaliitto yhdistyivät ja syntyi Suomalaisten Partiopoikien Liitto (SPL). Näin ollen SPJ:n sisälle jäivät vain suomenkielinen ja ruotsinkielinen liitto. Vuonna 1966 jäljellä olevat liitot Finlands Svenska Scoutförbund ja Suomalaisten Partiopoikien Liitto lakkautettiin ja partiopoikapiireistä tuli SPJ:n jäseniä.
Ranskan vastarintaliike
thumb|160px|[[Lothringenin risti oli Charles de Gaullen valitsema symboli Ranskan vastarintaliikkeelle.]] thumb|250px|Lothringenin ristillä varustettu Ranskan lippu. Ranskan vastarintaliike on yhteisnimitys, jota käytetään monista toisen maailmansodan aikana saksalaisia miehittäjiä ja Vichyn hallituksen kannattajia vastaan taistelleista ranskalaisista vastarintaryhmittymistä.
Historia
Ryhmät koostuivat pienistä ryhmistä miehiä ja naisia. Vastarintaliikkeen jäsenet tekivät tuhotöitä ja järjestivät attentaatteja, vakoilivat liittoutuneille ja auttoivat heidän lähettämiään agentteja, julkaisivat maanalaisia lehtiä ja palauttivat pakoilevia liittoutuneiden sotilaita ja lentäjiä takaisin Isoon-Britanniaan. David Rapoportin perustama hyväntekeväisyysjärjestö ”Äiti ja lapsi” pelasti ja auttoi Ranskassa olleita juutalaisia ja keskitysleirivankeja.
Kari Sara
Kari Sara on suomalainen elokuvatuottaja. Hän on tuottanut kymmenen pitkää fiktioelokuvaa, joista valtaosa on Matti Ijäksen ja Markku Pölösen ohjaamia.
Sara on saanut neljä parhaan elokuvan Jussi-palkintoa ja hän sai toisena tuottajana vuoden elokuvatuottaja -palkinnon 1998.
Seiska (lehti)
Seiska (vuoteen 2012 7 päivää) on Aller Median julkaisema suomalainen juorulehti ja viihteellinen aikakauslehti, joka perustettiin vuonna 1992. Seiskan levikki oli vuonna 2012 170 867. Lehti ilmestyy kerran viikossa eli yhteensä 52 kertaa vuodessa. Seiskan vastaavana päätoimittajana on huhtikuusta 2020 lähtien toiminut Jari Peltomäki. Lehti perustuu tanskalaiseen 7 TV-Dage -televisiolehteen.
Päätoimittajat ja toimituspäälliköt
Lehden päätoimittajana ovat toimineet:
Toimituspäällikköinä ovat olleet mm. Jari Peltomäki, Anne Pennanen, Ilkka Janhunen ja Marko Petäjäjärvi.
Palstat ja aiheet
Sensaatiohakuinen Seiska keskittyy lähinnä julkisuuden henkilöiden haastatteluihin ja muun muassa maksaa vihjepalkkioita jutunaiheista. Juttujen keskeisinä aiheina ovat muun muassa häät, avioerot ja muut julkkisjuorut. Lehdessä on myös TV-Seiska -liite.
Lordi-kohu
Toukokuussa 2006 silloinen 7 päivää julkaisi Lordi-yhtyeen laulusolistista Mr. Lordista ilman maskia vuonna 1999 otetun valokuvan. Tämän seurauksena Internetissä avattiin adressi lehden boikotoimiseksi. Adressi keräsi vuorokaudessa yli 100 000 nimeä. Asiaa uutisoitiin laajasti television uutislähetyksissä, ja 7 päivää -lehden numero vedettiin myynnistä muun muassa Sokos-tavarataloista asiakkaiden paheksunnan vuoksi. Myös Katso-lehti julkaisi vastaavia kuvia, mutta ne eivät saaneet niin laajaa huomiota.
7 päivää -lehti julkaisi Internet-sivuillaan julkisen anteeksipyynnön 26. toukokuuta 2006 Mr. Lordin kuvan julkaisemisesta. Anteeksipyynnön oli allekirjoittanut lehden päätoimittaja Eeva-Helena Jokitaipale.
Matti Inkinen
Julkisen sanan neuvosto antoi 7 päivää -lehdelle 8. lokakuuta 2009 vapauttavan päätöksen Matti Inkinen -uutisoinnissa. .
Salarakas-levy
2005 Seiska julkaisi Salarakas-nimisen kokoelmalevyn, jossa oli tunnetuimpien suomalaislaulajien ja yhtyeiden kappaleita.
Tapiirit
Tapiirit (Tapiridae) on kavioeläimiin kuuluva nisäkäsheimo, johon kuuluu yksi suku (Tapirus) ja siinä neljä lajia. Näistä yksi elää Kaakkois-Aasiassa ja muut Keski- ja Etelä-Amerikassa. Heimon historia ulottuu yli 50 miljoonan vuoden päähän. Tapiirit ovat sukua sarvikuonoille, vaikka muistuttavatkin enemmän sikaa ja norsua. Niiden koko vaihtelee lajeittain, mutta ne ovat yleensä noin kaksi metriä pitkiä, metrin korkuisia ja painavat 150–300 kilogrammaa. Tapiirit elävät luonnonolosuhteissa noin 30-vuotiaaksi.
Tapiirit ovat varsin arkoja ja viettävät piilottelevaa elämää. Ne liikkuvat enimmäkseen öisin.
Tapiireilla on lyhyt kärsämäinen kuono. Tapiirit muistuttavat käyttäytymiseltään lähinnä sarvikuonoja. Niiden ainoa puolustuskeino vaaran uhatessa on juokseminen metsän suojiin. Sarvikuonojen tapaan tapiirin haju- ja kuuloaisti ovat hyvät, mutta näkökyky on varsin heikko.
YouTube Premium
YouTube Premium (aikaisemmin nimillä YouTube Red ja Music Key) on Googlen omistama internetissä toimiva maksullinen videoiden suoratoistopalvelu. Se tarjoaa mainosvapaata suoratoistopalvelua YouTube-videoille ja avaa katseltavaksi "YouTube Red Original" televisiosarjat ja elokuvat.
Palvelu toimii Yhdysvalloissa, Australiassa, Meksikossa, Uudessa-Seelannissa, Etelä-Koreassa, Kanadassa, Britanniassa, Irlannissa, Saksassa, Itävallassa, Ranskassa, Italiassa, Espanjassa, Venäjällä, Ruotsissa, Norjassa ja Suomessa.
Palvelu avattiin marraskuussa 2014 nimellä Music Key, jossa tarjottiin mainosvapaata musiikin ja YouTube-videoiden suoratoistopalvelua. Lokakuussa 2015 palvelu otti käyttöön nimen YouTube Red laajentaessaan tarjontaansa. Toukokuussa 2018 palvelun ilmettä uudistettiin ja se jaettiin kahteen osaa; musiikin suoratoistoon keskittyvä YouTube Music ja maksulliseen videosisältöön keskittyvä YouTube Premium.
Tim Malyon
Tim Malyon (s. 18. elokuuta 1978 Kentville, Nova Scotia, Kanada) on brittiläinen entinen Sauberin Formula 1 -tallin insinööri. Malyon aloitti uransa Red Bullilla vuonna 2005 työskennellen eri insinööritehtävissä vuoteen 2015 saakka. Tammikuussa 2016 hän aloitti Sauberilla insinöörijohtajana, mutta henkilösyihin vedoten hän jätti tallin jo huhtikuussa.
Dobbs vastaan Jackson Women’s Health Organization
pienoiskuva|300x300px|Aborttioikeutta kannattavien mielenosoitus korkeimman oikeuden edustalla 24. kesäkuuta 2022 Dobbs vastaan Jackson Women's Health Organization on Yhdysvaltain korkeimman oikeuden kesäkuussa 2022 antama päätös, jonka nojalla mm. aikaisempi Roe vastaan Wade -päätös kumottiin ja kysymys abortin laillisuudesta siirtyi osavaltioiden itsensä päätettäväksi.
Tausta
Yhdysvaltain korkein oikeus antoi Roe vastaan Wade -päätöksen vuonna 1973 äänin 7–2. Sen nojalla abortti käytännössä laillistettiin kautta maan julistamalla osavaltioiden liian rajoittavat aborttilait Yhdysvaltain perustuslain vastaiseksi. Päätöksessä vedottiin perustuslain 14. lisäykseen, jonka on tulkittu turvaavan ihmisten yksityisyys.
Vuonna 2018 Mississippin kuvernööri Phil Bryant allekirjoitti tiukimman silloisen aborttia rajoittavan lain, jonka nojalla abortti on kielletty 15. raskausviikon jälkeen, paitsi jos äidin henki on uhattuna tai sikiöllä on todettu vakava vamma. Raiskaus tai insesti eivät ole hyväksyttäviä syitä abortille. Lakia oli kirjoittamassa kristilliskonservatiivinen Alliance Defending Freedom -järjestö, joka pyrki saamaan lain oikeustaisteluun ja sitä kautta lopulta korkeimpaan oikeuteen. Kuvernööri Bryant sanoikin lain allekirjoitettuaan, että hänet tultaisiin todennäköisesti haastamaan oikeuteen.
Alemmat oikeusasteet
Tapaus otettiin käsittelyyn liittovaltion etelä-Mississippin piirioikeudessa, ja sen kuuli tuomari Carlton Reeves. Reeves teki päätöksen aborttiklinikan hyväksi, ja sanoi lain olevan selkeästi 14. lisäyksen vastainen.
Mississippi valitti päätöksestä liittovaltion viidennen piirin vetoomustuomioistuimeen, joka kuitenkin joulukuussa 2019 ilmoitti pidättäytyvänsä yksimielisesti Reevesin päätöksessä. Mississipi päätti valittaa tästä Yhdysvaltain korkeimpaan oikeuteen, ja valituspyynnön kirjoitti osavaltion oikeusministeri Lynn Fitch.
Yhdysvaltain korkeimman oikeuden päätös
Korkein oikeus päätti kuulla tapauksen 1. joulukuuta 2021. Mississippin osavaltiota edusti Scott Steward ja aborttikliniikkaa Julie Rikelman. Rikelmanin lisäksi samalla puolella argumentoi Elizabeth Prelogar, joka edusti liittovaltiota amicus curiaen roolissa. Oikeus tarkasteli tapausta seuraavan kysymyksen kautta: "onko Mississippin laki, joka kieltää lähes kaikki abortit 15. raskausviikon jälkeen, perustuslain vastainen?"
Tuomareiden äänet päätöksessä, joka kumosi sekä Roe vastaan Wade- että Planned Parenthood vastaan Casey -päätökset: Oikeuden mukaan perustuslaki ei mainitse aborttia eikä silla ollut mitään perustavanlaatuista roolia maan historiassa. Lisäksi oikeus katsoi, että Roe vastaan Wade ja Planned Parenthood vastaan Casey voidaan kumota, koska niillä kummallakaan ei ole pohjaa, joka perustuisi perustuslakiin, historiaan tai ennakkotapauksiin. Enemmistön mielipiteen kirjoitti tuomari Alito.
Seuraukset ja reaktioita
13 eri osavaltiossa oli etukäteen säädetty lakeja, jotka kieltäisivät abortin, jos Roe vastaan Wade kumottaisiin korkeimmassa oikeudessa. Nämä niin sanotut liipaisinlait voidaan jakaa kolmeen luokkaan niiden keskeisen sisällön perusteella:
Elokuussa 2022 presidentti Joe Biden allekirjoitti määräyksen, jolla helpotettiin niiden naisten asemaa, jotka hakevat aborttia kotiosavaltionsa ulkopuolelta. Myös useiden osavaltioiden kuvernöörit, jotka edustavat pääsääntöisesti demokraatteja, allekirjoittivat omia määräyksiään, joiden nojalla turvattiin muista osavaltioista tuleville naisille oikeus aborttiin tai suojeltiin näitä luovutuksilta kotiosavaltionsa viranomaisille, mikäli näitä uhkaisi kotiosavaltiossaan syyte.
Päätöksen johdosta aborttioikeudet, ja niiden kirjaaminen lakiin, nousivat keskeiseksi teemaksi vuoden 2022 välivaaleissa, kun 8 % vastaajista nimesi abortin tärkeimmäksi vaaliteemaksi.
Tietovuoto
Vedos enemmistön mielipiteestä vuosi julkisuuteen toukokuussa 2022. Vedoksen mukaan enemmistö tuomareista oli valmis kumoamaan Roe vastaan Wade -päätöksen. Seuraavan päivänä korkein oikeus julkaisi tiedotteen, jossa se vahvisti vedoksen olevan aito, mutta painotti, ettei kyseessä ole vielä mikään virallinen päätös. Vastaavanlaiset tietovuodot korkeimmassa oikeudessa ovat ani harvinaisia.
Vain tunteja sen jälkeen, kun vuodettu vedos julkaistiin, sekä abortin vastustajat että kannattajat kokoontuivat paitsi korkeimman oikeuden rakennuksen eteen mutta myös muualla Yhdysvalloissa. Presidentti Biden kommentoi tapausta sanomalla, että mikäli korkein oikeus kumoaa aborttioikeuden, samaa sukupuolta olevien avioliitto (Obergefell vastaan Hodges) olisi todennäköisesti seuraavana listalla.
Tammikuussa 2023 korkein oikeus ilmoitti, ettei se ole kyennyt selvittämään, kuka vuosi vedoksen.
Suomalais-neuvostoliittolainen taloudellinen yhteistyökomissio
Suomen ja Neuvostoliiton hallitusten välinen taloudellinen yhteistyökomissio perustettiin 10. helmikuuta 1967 Moskovassa, kun Suomen ulkoministeri Ahti Karjalainen ja Neuvostoliiton ulkomaankauppaministeri Nikolai Patolitšev allekirjoittivat asiaa koskevan sopimuksen. Talouskomissio oli toiminnassa aina Neuvostoliiton päättymiseen eli vuoteen 1991 asti.
Suomen ja Neuvostoliiton välinen idänkauppa oli maailmansodan päättymisen ja sotakorvausten maksamisen jälkeen saanut muodokseen bilateraalikaupan. Ajatus uuden idänkauppaa koordinoivan ja ideoivan taloutta koskevan yhteisorganisaation perustamisesta Suomen ja Neuvostoliiton taloussuhteiden hoitoon tuli esille pääministeri Aleksei Kosyginin Suomen vierailulla kesäkuussa 1966. Asia kehittelylle Suomen puolella antoi presidentti Urho Kekkonen kannatuksensa. Ulkoministeri Karjalainen ja kauppapoliittisen osaston päällikkö Tankmar Horn veivät asiaa eteenpäin. Yhteistyökomissiossa oli suomalaisedustajia tärkeimmistä teollisuusliitoista, valtionhallinnosta, yritysmaailmasta ja poliittisista puolueista. Neuvostoliitossa toiminta oli ulkomaankauppaministeriön hallinnassa, mutta edustajia neuvostoliittolaisten puolelta oli valtiollinen suunnittelukomitea GOSPLANista, ulkomaisten taloudellisten suhteiden valtionkomiteasta ja eräistä toimialakohtaisista ministeriöistä. Suomesta talouskomission varapuheenjohtajina toimivat 1970-luvulla Wärtsilää edustaneen pääjohtaja Tankmar Hornin lisäksi pankinjohtaja Reino Rossi ja Valmetin/Enso Gutzeitin pääjohtaja Olavi J. Mattila. Neuvostoliiton puolella suomalaisille tutuiksi tulivat mm. Patolitševin varamiehenä usein toiminut ulkomaankauppaministeriön länsikaupan johtaja A.N.Manzulov ja suomea hyvin puhunut länsikaupan alueella toiminut Juri Piskulov. Keskeisiä työvälineitä talouskomissiolla toiminnassaan olivat 5-vuotiset runkosopimukset, joista ensimmäinen oli laadittu jo idänkaupan alkuvaiheeseen kaudelle 1951-1955. Runkosopimuksia täsmensivät vuosittaiset tavaranvaihtopöytäkirjat. Talouskomission alaisuudessa toimi joukko työryhmiä, jotka valmistelivat sisällön runkosopumuksiin.
1970-luvulla talouskomissiolla ja vuodesta 1955 toiminnassa olleella suomalais-neuvostoliittolaisella tieteellis-teknisellä yhteistyökomitealla eli TT-komitealla nähtiin päällekkäisyyttä, johon liittyi myös sen hetken suomalainen poliittinen kilpailu neuvostosuhteiden hoitajana keskustapuolueen ja sosiaalidemokraattien välillä. Erityisesti keskustalaisen talouskomission suomalaispuheenjohtajan Karjalaisen vahva asema neuvostosuhteiden hoitajana presidentti Kekkosen ohella loi tilanteeseen lisäjännitettä. Tilanne selkiytyi vuoden 1980 aikana uuden TT-komitean suomalaisen osapuolen vaihduttua ja ministeri Tankmar Hornin toimiessa molemmissa organisaatioissa eli talouskomissiossa ja TT-komiteassa suomalaisten puolella varapuheenjohtajana. alt=Graniittijalustalla seisova monumentti, jossa istuvat pronssihahmot Kosygin ja Kekkonen|pienoiskuva|372x372px|Hankkeen kunniaksi 14.9.2013 paljastettu monumentti Kostamuksen keskustassa. Kuvassa Neuvostoliiton pääministeri Kosygin (vasemmalla) ja presidentti Kekkonen (oikealla), jotka olivat keskeisiä idänkaupan toimijoita ja samalla talouskomission vahvoja taustavoimia 1970-luvulla. Talouskomissio hoiti 1970-luvulla kasvavaa maiden välistä kauppaa. Erityisesti 1970-luvun lopun lopulla tapahtunut öljyn hinnan nousu mahdollisti laajan suomalaistuotteiden viennin Neuvostoliittoon. Näkyvänä Nesteen edustajana talouskomissiossa toimi 1970-luvulla vuorineuvos Uolevi Raade ja hänen jälkeensä 1980-luvulla vuorineuvos Jaakko Ihamuotila. 1970-luvun loppupuoliskolla käynnistyi rakennusvientinä suomalaisen Finn-Stroin Kostamus-projekti, jossa rakennettiin Kostamuksen kaupunki sekä siihen liittyvä kaivoskombinaatti. Finn-Stroin näkyvänä edustajana talouskomissiossa oli vuorineuvos Kauko Rastas. Terästeollisuusyritys Rautaruukki investoinneillaan Neuvostoliitosta oli näkyvä toimija talouskomission alaisessa toiminnassa. 1980-luvun alussa Rautaruukki perusti junavaunutehtaan entiselle kaivospaikkakunnalleen Otanmäelle. Erikoisjunavaunuja toimitettiin Neuvostoliiton rautateille. Näkyvä Rautaruukin edustaja talouskomissiossa oli vuorineuvos Helge Haavisto.
Suomen ja Neuvostoliiton välisen kaupan tilanne muuttui 1980-luvun alkuvuosina eli öljyn hinnan lasku muutti kaupan ylijäämäiseksi Suomelle, joka bilateraalikaupassa aiheutti ongelmia. Kaupan tuli olla tasapainossa. Tämä aiheutti poliittisia jännitteitä jälleen keskustapuolueen ja sosiaalidemokraattien välillä. Tällä kerralla henkilöinä kiistassa olivat ulkoministerinä toiminut keskustan Paavo Väyrynen ja pääministerinä toiminut sosiaalidemokraattien Kalevi Sorsa. Kaupan tasapainottamiseksi talouskomission alaiset yhteistyökomissiot hakivat 1980-luvun puolivälissä uusia muotoja, jollaisena voi pitää ns. tuotannollista yhteistyötä. Sen avulla oli tarkoitus yhdistää länsimainen tuotantoteknologia idän halpoihin raaka-aineisiin, työvoimaan ja liki rajattomiin markkinoihin. Neuvostoliiton loppuvaiheessa vuonna 1991 neuvostoliittolais-suomalaisia yhteisyrityksiä oli rekisteröitynä lähes 200. Esimerkkejä yhteisyrityksistä olivat mm. Rauma-Repolan Lenraumamebel-huonekalutehdas Leningradissa, Nokia Kaapelin käämilankatehdas Elkat Moskovassa ja Wärtsilän Russkij Diesel diesemoottoritehdas Leningradissa.
Presidentti Mauno Koiviston aikana vuoden 1984 lopulla talouskomission puheenjohtajistolle määrättiin virallinen malli. Sen mukaan Suomen puheenjohtajan ja kahden varapuheenjohtajan tuli olla istuvan hallituksen jäseniä. Siihen asti puheenjohtajiston kokoonpanosta ei ollut mitään erityisiä määräyksiä. Näin puheenjohtajaksi valitun pääministeri Sorsan lisäksi varapuheenjohtajina olivat ministerit Ahti Pekkala ja Jermu Laine.
China South Industries Group
China South Industries Group Corporation (, lyhennys CSGC) tai China Ordnance Equipment Group Corporation on erittäin suuri kiinalainen valtionyhtiö ja monialakonserni. CSGC toimii muun muassa puolustus- ja autoteollisuuden, uusien energiantuotantotapojen, öljynetsinnän, lääketeollisuuden, koneenrakennuksen, robotiikan, sähkötekniikan ja muiden toimialojen parissa. Konsernin kotipaikka on Peking.
Vuonna 2020 CSGC oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 434. Vuonna 2017 konserniin kuului 76 suurempaa tytärkonsernia, joista suurimpiin lukeutuu autoteollisuuskonserni Changan Automobile. Konsernissa työskentelee noin 176 000 työntekijää (2019). Myös esimerkiksi
Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella China South Industries Groupin olleen vuonna 2019 liikevaihdolla mitattuna maailman 24. suurin aseteollisuusyritys. SIPRIn mukaan CSGC:n aseteollisuuteen liittyvä liikevaihto (4,61 miljardia USD) edusti yhteensä 16 prosenttia yhtiön vuoden 2019 kokonaisliikevaihdosta (29,065 mrd. USD).
Autiolammi (Virrat)
Maantietoa
Lammen pinta-ala on 3,6 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 850 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 139,2 metriä mpy.
Veikko Ihamuotila
Veikko Artturi Ihamuotila (17. helmikuuta 1911 Helsinki − 2. helmikuuta 1979 Helsinki) oli suomalainen agronomi, MTK:n puheenjohtaja sekä maa- ja metsätalousministeri Keijo Liinamaan virkamieshallituksessa 171 vuorokauden ajan vuonna 1975.
Elämäkerta
Agronomi Ihamuotila oli monien maa- ja metsätalouden osuustoiminnallisten järjestöjen, yritysten ja etujärjestöjen pitkäaikainen puheenjohtaja.